IIA Norge

IIA Norge er en norsk ideell forening for internrevisorer og andre som er interessert i fagområdene virksomhetsstyring, risikostyring og compliance. 

Foreningens formål er tredelt:
 å fremme bedre rammebetingelser for god styring i norske virksomheter,
 å fremme økt forståelse for virksomhetsstyring, risikostyring og compliance, samt for internrevisjon som virkemiddel for å fremme god styring, og
 å styrke det norske fagmiljøet for virksomhetsstyring, risikostyring, compliance og internrevisjon, ved å tilby aktiviteter som er egnet til å utvikle medlemmenes faglige standard og kompetanse.

IIA Norge er en åpen medlemsorganisasjon for fagpersoner og studenter med tilknytning til foreningens fagfelt, stiftet i 1951. Foreningen har per 2023 om lag 850 medlemmer. Foreningens sekretariat holder til i Kommunenes hus i Vika i Oslo.

IIA Norge er del av den internasjonale foreningen The Institute of Internal Auditors, med hovedkvarter utenfor Orlando i Florida, USA.

Se også 
 Virksomhetsstyring
 Risikostyring
 Compliance
 Internrevisjon

Referanser

Eksterne lenker 
 
 

Revisjon
Norske ideelle organisasjoner
Etableringer i 1951